ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 ची ताजी स्थिती
कोविडच्या सक्रीय रूग्णांपेक्षा बरे झालेल्या रुग्णांची संख्या पावणेदोन पट अधिक
बरे झालेले रुग्ण आणि सक्रीय रूग्णांच्या संख्येत 2 लाखांपेक्षा अधिक तफावत
रुग्ण बरे होण्याचा राष्ट्रीय दर सुधारुन 62.09%पर्यंत
नवी दिल्ली, 9 जुलै 2020
कोविड-19 च्या प्रतिबंधनात्मक उपायांची लक्षणीय उपलब्धी म्हणजे, देशात कोविडच्या बरे झालेल्या रुग्णांची संख्या आता सक्रीय रूग्णांपेक्षा 2,06,588 ने अधिक झाली आहे. बरे झालेल्या रुग्णांची संख्या सक्रीय रुग्णांच्या तुलनेत 1.75 म्हणजेच पावणेदोन पट  अधिक आहे. गेल्या 24 तासांत कोरोनाचे एकूण 19,547 रुग्ण बरे झाले असून यामुळे आतापर्यंत बरे झालेल्यांची एकूण संख्या 4,76,377 इतकी झाली आहे. रुग्णांशी संपर्कात आलेल्यांचा शोध घेण्यासाठीघरोघरी जाऊन केलेलं सर्वेक्षण, लवकर आजाराचे निदान आणि वेळेत अलगीकरण तसेच कोविड रुग्णांवर प्रभावी वैद्यकीय उपचार या सर्व उपाययोजनांना हा परिणाम आहे.
सध्या, देशभरात कोविडच्या 2,69,789 सक्रीय रुग्णांवर उपचार सुरु आहेत.
भारतात कोविड-19 चे रुग्ण बरे होण्याचा दरही सातत्याने वाढतो आहे. कोविड रुग्ण बरे होण्याचा दर आज सुधारुन 62.09 टक्के इतका झाला आहे.
केवळ कोरोनारुग्णांची संख्या लक्षात घेऊन त्याआधारे, भारताची इतर देशांशी तुलना करणे योग्य ठरणार नाही. भारतात सध्या प्रती दशलक्ष लोकसंख्येमध्ये 195.5 रुग्ण इतकी असून ही जगातल्या इतर देशांच्या तुलनेत सर्वात कमी संख्या आहे. प्रतिबंधित क्षेत्र आणि बफर झोन यांना त्वरित आणि कार्यक्षमपणे वेगळे ठेवणे,आक्रमक पद्धतीने केलेल्या चाचण्या आणि वेळेत निदान तसेच वैद्यकीय प्रोटोकॉल्सचे पालन आणि आयसीयू/ रूग्णालय व्यवस्थापन या सर्व उपाययोजनामुळेच भारतात कोविड संक्रमणाचा परिणाम कमी जाणवतो आहे. तसेच देशातला कोरोना रुग्ण मृत्यूदर देखील जगात सर्वात कमी आहे. प्रतीदशलक्ष लोकसंख्येमागे भारतात सध्या कोरोनाचे 15.31 रुग्ण दगावत आहेत, म्हणजेच कोविडचा सरासरी मृत्यूदर 2.75%. आहे. मात्र आज जगात हा सरासरी 68.7. टक्के इतका आहे.
देशात चाचण्यांची संख्या देखील सातत्याने वाढते आहे. गेल्या 24 तासांत 2,67,061 नमुन्यांची चाचणी करण्यात आली. आतापर्यंत देशभरात कोविडच्या 1,07,40,832 चाचण्या करण्यात आल्या. लोकसंख्येच्या प्रमाणात कोविडचे प्रमाण जाणण्यासाठीही काही चाचण्या करण्यात आल्या आहेत.
केंद्रीय आरोग्य आणि कुटुंबकल्याण मंत्रालय तसेच ICMR च्या सातत्यपूर्ण प्रयत्नामुळे देशात कोविडच्या चाचण्यांची क्षमता लक्षणीयरीत्या वाढली आहे. सध्या देशभरात 1132 प्रयोगशाळा आहेत, त्यापैकी, 805 सरकारी तर 327 खाजगी प्रयोगशाळा आहेत. त्यांची सविस्तर माहिती पुढीलप्रमाणे :
- रियल-टाईम RT PCR आधारित चाचणी प्रयोगशाळा: 603 
- TrueNat आधारित चाचणी प्रयोगशाळा: 435  .
- CBNAAT आधारित चाचणी प्रयोगशाळा: 94 
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdf .S.Tupe/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
अद्ययावत सूचना- समर्पित आणि एकत्रित भावनेने केलेल्या प्रयत्नांमुळे 124 जपानी आणि 112 वूहानमधील रुग्णांची सोडवणूक
(नवी दिल्ली, 27 फेब्रुवारी 2020
119 भारतीयांसह श्रीलंका, नेपाळ, दक्षिण आफ्रिका आणि पेरू इथल्या पाच रुग्णांसह जपानमधला एकूण 124 जणांची एअर इंडियाच्या विमानातून सुटका करण्यात आली.
जपानमधल्या योकोहामा इथल्या डायमंड प्रिन्सेस या जहाजावर कोविड 2019 मुळे हे प्रवासी अडकून पडले होते. या कोविड 2019 संसर्गाचे केंद्रबिंदू असलेल्या वूहान प्रांतातून 76 भारतीयांसह 112 जणांची देखील भारतीय वायूसेनेने विमान पाठवून सुटका केली आहे. बांगला देश, म्यानमार, मालदीव, चीन, दक्षिण आफ्रिका आणि मादागास्कर येथील 36 जणांचा समावेश आहे. ही माहिती केंद्रीय आरोग्य आणि कुटुंबकल्याण मंत्री हर्ष वर्धन यांनी सांगितले.
सुटका झालेले सर्वजण मायदेशी परतले आहेत. जपानमधल्या रुग्णांना मानेसर येथील लष्कराच्या ठाण्यावर तर वुहानवरून आलेल्यांना ठाण्यातल्या इंडोतिबेटन बॉर्डर पोलीस दल अर्थात आयटीबीपी कक्षात ठेवले आहे. डायमंड प्रिन्सेस जहाजावरील 122 पैकी 199 जणांची अत्याधुनिक पीसीआर चाचणी केल्यानंतर त्यांना कोरोनाचा संसर्ग न झाल्याचे आढळून आल्यामुळे परत आणले गेले तर तीन भारतीय नागरिकांनी न परतण्याचा निर्णय घेतला. उरलेल्या 16 जणांवर जपानमधल्या रुग्णालयात उपचार सुरू आहेत. या कसोटीच्या प्रसंगी चीनमधल्या नागरिकांबद्दल ममत्व बाळगून भारत सरकारने 15 टन वैद्यकीय सामुग्री चीनमधल्या वुहान येथे पाठवली आहे.
केवळ संवेदना व्यक्त करण्यापेक्षा आपल्या देशातली सर्व मंत्रालये, सैन्यदल, डॉक्टर, एअर इंडिया, राजदूत या व्यतिरिक्त अनेक अनाम वीरांनी केलेल्या कामामुळेच ही मदत करणे शक्य झाले. या सर्वांना मी सलाम करतो असे डॉ. हर्ष वर्धन यावेळी म्हणाले.
‘वसुधैव कुटुंबकम’ हीच आपली संस्कृती आहे असे सांगत भारताने इतर देशातल्या लोकांना देखील या संसर्गापासून वाचवताना स्वयंप्रेरणेने मदत केली यावर हर्ष वर्धन यांनी विशेष भर दिला. भारतीयांनी कोविड 2019 संसर्गाच्या सध्याच्या काळात सिंगापूर, रिपब्लिक ऑफ कोरिया, इराण, इटली या देशांना कारणाशिवाय जाऊ नये, अशा पर्यटनविषयक सूचना सरकारने जारी केल्या आहेत. तसेच खबरदारी म्हणून रिपब्लिक ऑफ कोरिया, इराण, इटली या देशांतून 10 फेब्रुवारी 2020 पासून आलेल्या लोकांना 14 दिवस अलग ठेवण्यात येईल, असेही त्यात म्हटले आहे.
संयुक्त सचिवांसह आरोग्य मंत्रालयातील वरिष्ठ अधिकारी या प्रातांना भेट देऊन आपण दिलेल्या मदतीवर विशेष लक्ष ठेवून आहेत. या सर्व कामांची मान्यतेसाठी व्यवस्थित यादी केलेली असून ती येत्या 2 मार्च 2020 पर्यंत ती सरकारला दिली जाईल, असेही हर्ष वर्धन यांनी यावेळी सांगितले.
आतापर्यंत 4 हजार 787 उड्डाणांमधून 4 लाख 82 हजार 927 प्रवाशांची चाचणी झाली आहे. नेपाळच्या सीमारेषेजवळ असलेल्या त्याचप्रमाणे देशभरातल्या 21 विमानतळांवर 12 मोठ्या बंदरांवर, 65 छोट्या बंदरांवर सतत तपासणी केली जात आहे. सार्वजनिक दक्षतेसाठी आयडीएसपीच्या नेटवर्क माध्यमातून प्रवाशांची दररोज तपासणी केली जात आहे. 23 हजार 531 प्रवाशांची अशी तपासणी झाली आहे.
2 हजार 836 लोकांपैकी 2 हजार 830 लोकांना लागण झाली नसून ज्या तीन लोकांना लागण झाली होती. त्यांच्यावर उपचार होऊन त्यांना घरी सोडण्यात आले आहे. मानेसर आणि छावला इथल्या लष्कर छावणीतल्या सर्व 645 जणांना 18 फेब्रुवारी 2020 पर्यंत घरी पाठवण्यात आले आहे.
B.Gokhale/S.Patgaonkar/P.Kor
सांस्कृतिक मंत्रालय
कूच बिहार येथे उद्या अकराव्या राष्ट्रीय संस्कृती महोत्सवाचे उद्घाटन
नवी दिल्ली, 13 फेब्रुवारी 2021
अकराव्या राष्ट्रीय संस्कृती महोत्सवाचे उद्घाटन उद्या म्हणजेच 14 फेब्रुवारी रोजी पश्चिम बंगालच्या कूच बिहार येथे राज्यपाल जगदीप धनख़ड यांच्या प्रमुख उपस्थितीत केंद्रीय संस्कृती आणि पर्यटन राज्यमंत्री प्रह्लाद सिंह पटेल यांच्या हस्ते होणार आहे.
हा महोत्सव, 14 ते 28 फेब्रुवारी दरम्यान होणार असून, पहिल्या टप्प्यात, 16 फेब्रुवारीपर्यंत कूच बिहार येथे, त्यानंतर दुसऱ्या टप्प्यात 22 ते 24 दरम्यान दार्जीलिंग येथे आणि तिसऱ्या टप्प्यात 27 आणि 28 फेब्रुवारीला मुर्शिदाबाद दरम्यान होणार आहे.
या महोत्सवात, भारतीय संस्कृतीच्या मूर्त आणि अमूर्त स्वरूपाचे संवर्धन,प्रोत्साहन आणि प्रचार करण्याची जबाबदारी संस्कृती मंत्रालयाकडे देण्यात आली आहे. यात, पारंपरिक लोकनृत्ये आणि कलाप्रकार, नृत्य- नाट्य आणि गायनासारख्या सादरीकरण कला आणि समृद्ध अशा आदिवासी परंपरांचा समावेश आहे. मंत्रालयातर्फे या कलांना व्यासपीठ देणारे सांस्कृतिक कार्यक्रम, उत्सव आणि नाट्यविष्कार आयोजित केले जातात.
राष्ट्रीय संस्कृती महोत्सव हा संस्कृती मंत्रालयाच्या प्रमुख उत्सवांपैकी एक असून 2015 पासून त्याचे आयोजन केले जात आहे. देशातील सात क्षेत्रीय सांस्कृतिक केंद्रांचा या महोत्सवाच्या आयोजनात महत्वाचा वाटा असून, भारतातील समृद्ध, विविधरंगी संस्कृती केवळ प्रदर्शने आणि आर्ट गैलरीपुरती मर्यादित न ठेवता, सर्वसामान्यांपर्यंत पोहोचवण्यात त्यांनी विशेष योगदान दिले आहे.
एका राज्यातील लोक आणि आदिवासी कला, नृत्य, संगीत, खाद्यपद्धती आणि संस्कृती इतर राज्यांपर्यंत पोहोचवण्यात हा महोत्सव अत्यंत महत्वाचा ठरला असून, “एक भारत-श्रेष्ठ भारत” चे उद्दिष्ट साध्य करण्यात मदत करत आहे. त्याचवेळी लोककलावंतांना महत्वाचे व्यासपीठ उपलब्ध करुन देत, त्यांची उपजीविका चालण्यासही यातून मदत होते.
सध्या भारत कोविड-19 महामारीच्या संकटातून बाहेर पडत असतांना आयोजित होत असलेल्या यंदाच्या राष्ट्रीय संस्कृती महोत्सवाला विशेष महत्व आहे. कारण कोविडचा मोठा फटका सांस्कृतिक क्षेत्राला बसला आहे. या महोत्सवाच्या माध्यमातून देशातील लोक-आदिवासी कला आणि कलावंतांना अत्यावश्यक असलेला आधार आणि प्रोत्साहन देण्याचा, मंत्रालयाचा प्रयत्न आहे. तसेच आवश्यक ती काळजी आणि उपाययोजना करुन असे महोत्सव आयोजित केले जाऊ शकतात, असा विश्वासही या निमित्ताने निर्माण होऊ शकेल.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
रेल्वे मंत्रालय
भारतीय रेल्वेने मालवाहतूकीतून उच्चांकी उत्पन्न मिळविण्यात डिसेंबर 2020 मध्येही राखले सातत्य
नवी दिल्ली, 2 जानेवारी 2021
भारतीय रेल्वेने मालवाहतूक करून उच्चांकी उत्पन्न मिळविण्यात आणि माल वाहून नेण्यात डिसेंबर 2020 मध्येही सातत्य कायम राखले आहे.
डिसेंबर 2020मध्ये भारतीय रेल्वेने 118.13 दशलक्ष टन मालवाहतूक केली. हा आकडा गेल्यावर्षीच्या याच कालवधीपेक्षा 8.54 टक्के जास्त आहे. गेल्यावर्षी रेल्वेने 108.84 दशलक्ष टन मालाची वाहतूक या काळात केली होती.
या काळामध्ये भारतीय रेल्वेने 11788.11 कोटींचे उत्पन्न मालवाहतूक करून मिळवले. तर गेल्यावर्षीच्या तुलनेत यंदाच्या डिसेंबरमध्ये रेल्वेने 757.74 कोटी रूपये जास्त  उत्पन्न मिळवले आहे. गेल्यावर्षी रेल्वेला या काळात मालवाहतुकीतून 11030.37 कोटी उत्पन्न झाले होते.
कोविड-19 आव्हानाला संधी मानून भारतीय रेल्वेने आपल्या कार्यक्षमता आणि कामगिरीमध्ये सुधारणा करून मालवाहतुकीतून उच्चांकी उत्पन्न मिळवले. त्याचबरोबर मालवाहतुकीकडे आकर्षित करण्यासाठी विविध सवलतीही दिल्या जात आहेत. मालवाहतुकीच्या भाडेवृद्धीसाठी संस्थात्मक सुधारणाही केल्या जात असून शून्याधारित वेळापत्रकाचा समावेश करण्यात येणार आहे.S.Thakur/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
रस्ते वाहतूक आणि महामार्ग मंत्रालय
राष्ट्रीय रस्ता सुरक्षा मंडळाच्या स्थापनेसाठी अधिसूचना
नवी दिल्ली, 5 ऑक्टोबर 2021
केंद्रीय रस्ते वाहतूक आणि महामार्ग मंत्रालयाने दिनांक 3 सप्टेंबर 2021 रोजी राष्ट्रीय रस्ता सुरक्षा मंडळाच्या नियमांसह त्याच्या अधिसूचना जाहीर केली आहे. या नियमांद्वारे मंडळासाठी रचनात्मक नियम, मंडळाचे अध्यक्ष आणि सदस्य यांच्या पात्रतेचे निकष, निवड प्रक्रिया, पदाचा कार्यकाळ राजीनामा घेणे अथवा निवड करण्याची प्रक्रिया, मंडळाचे अधिकार आणि कार्ये, मंडळाच्या बैठका या विषयीच्या तरतुदी नमूद करण्यात आल्या आहेत.
या मंडळाचे मुख्यालय राष्ट्रीय राजधानी प्रदेशात  येथे असेल आणि मंडळ भारतातील इतर ठिकाणी कार्यालये स्थापन करू शकेल. त्यात अध्यक्ष आणि कमीत कमी तीन मात्र सात सदस्यांपेक्षा जास्त नसलेले, सदस्य केंद्र सरकारद्वारे नियुक्त केले जातील.
या मंडळावर रस्ता सुरक्षा, नाविन्यपूर्ण आणि सुलभ तंत्रज्ञानाचा अवलंब करण्यासाठी आणि वाहतूक आणि मोटर वाहनांसाठी नियम करण्याची जबाबदारी असेल.
या हेतूसाठी, तसेच पुढे दिलेल्या इतर बाबींसाठी मंडळ जबाबदार असेल
 डोंगराळ प्रदेशांतील रस्ता सुरक्षा, वाहतूक व्यवस्थापन आणि रस्ते बांधणीसाठी विशिष्ट मानके तयार करणे;
 वाहतूक पोलीस, हॉस्पिटल प्राधिकरण, महामार्ग प्राधिकरण, शैक्षणिक आणि संशोधन संस्था आणि इतर संस्थांसाठी क्षमता वाढवण्याच्या आणि कौशल्यांच्या विकासासाठी मार्गदर्शक तत्त्वे घालून देणे
अपघात समयी सुविधा आणि उपवैद्यकीय सुविधा स्थापन करणे आणि त्यांची कार्यवाही करण्यासाठी मार्गदर्शक तत्त्वे तयार करणे यासाठी
केंद्र सरकार, राज्य सरकार आणि स्थानिक प्राधिकरणांना रस्ता सुरक्षा आणि वाहतूक व्यवस्थापनासाठी तांत्रिक सल्ला आणि मदत प्रदान करणे;
त्याचप्रमाणे
 प्रोत्साहन देणाऱ्या संस्था तयार करणे
 रस्ता सुरक्षा आणि रहदारी व्यवस्थापनातील उत्तम कार्यपद्धती विकसित करणे;
 वाहन अभियांत्रिकी क्षेत्रात नवीन वाहन तंत्रज्ञानाचा अवलंब;
 आंतरराष्ट्रीय संस्थांशी समन्वय; आणि
 आंतरराष्ट्रीय तांत्रिक मानके आणि एतद्येशीय तांत्रिक मानकांमधील सुसंगतता राखणे,
रस्ता सुरक्षा, वाहतूक व्यवस्थापन, जलदगती तपास सुधारण्यासाठी संशोधन करणे इत्यादी विविध कार्यांसाठी जबाबदार असेल.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
ग्रामीण विकास मंत्रालय
ग्रामीण विकास आणि पंचायती राज मंत्री गिरीराज सिंह यांच्या हस्ते उद्या ग्रामीण संपर्कव्यवस्थेचा जीआयएस डेटा प्रसिद्ध होणार
800,000 पेक्षा अधिक ग्रामीण सुविधा,एक दशलक्ष पेक्षा अधिक वस्त्या आणि 25,00,000 किमीपेक्षा अधिक ग्रामीण रस्त्यांबाबत जीआयएस मंचाचा वापर करून संकलित आणि डिजिटायझेशन केलेला जीआयएस डेटा जनतेसाठी उपलब्ध करून दिला जाईल
नवी दिल्ली, 21 फेब्रुवारी 2022
केंद्रीय ग्रामीण विकास आणि पंचायती राज मंत्री गिरीराज सिंह 22 फेब्रुवारी 2022 रोजी दुपारी 12 वाजता नवी दिल्ली येथील इंडिया हॅबिटॅट सेंटर येथे ग्रामीण संपर्कजोडणीविषयीचा जीआयएस डेटा प्रसिद्ध करतील.
देशभरातील संपर्करहित वस्त्यांना सर्व ऋतूंमध्ये सुरळीत संपर्कव्यवस्था पुरवण्याच्या उद्देशाने प्रधानमंत्री ग्राम सडक योजना  सन 2000 मध्ये सुरू करण्यात आली होती. त्यानंतर ग्रामीण अर्थव्यवस्थेला चालना देण्याच्या उद्देशामध्ये विविध मार्ग आणि प्रमुख ग्रामीण जोडरस्त्यांमध्ये सुधारणा आणि एकत्रीकरण देखील समाविष्ट करण्यात आले. ही योजना सुरु झाल्यापासून 7.83 लाख किमी रस्त्यांच्या बांधकामाला मंजुरी देण्यात आली आणि 2.69 लाख कोटी रुपये खर्चासह 6.90 लाख किमी रस्ते बांधण्यात आले आहेत.
प्रधानमंत्री ग्राम सडक योजनेच्या अंमलबजावणीचा एक भाग म्हणून, योजनेसाठी विकसित केलेल्या जीआयएस प्लॅटफॉर्मचा वापर करून 800,000 पेक्षा अधिक ग्रामीण सुविधा , दहा लाखांहून अधिक वस्त्या आणि 25,00,000 पेक्षा अधिक किमी ग्रामीण रस्त्यांचा डेटा संकलित करून त्याचे डिजिटायझेशन करण्यात आले आहे. संकलित ग्रामीण संपर्कयव्यवस्थेचा हा जीआयएस डेटा आता सार्वजनिक केल्यामुळे लोकांसाठी उपलब्ध असेल.
प्रधानमंत्री ग्राम सडक योजनेची नोडल अंमलबजावणी संस्था NRIDA, 3 प्रसिद्ध जीआयएस कंपन्यांबरोबर सामंजस्य करार करणार आहे आणि सार्वजनिक क्षेत्रात ग्रामीण संपर्कव्यवस्थेचा जीआयएस डेटा प्रसिद्ध करण्यासाठी गती शक्तीबरोबर सहकार्य करणार आहे.R.Aghor/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पेट्रोलियम आणि नैसर्गिक वायू मंत्रालय
या, भारतात संशोधन करा, धर्मेंद्र प्रधान यांचे जगभरातील भारतीय विद्यार्थ्यांना आवाहन
नवी दिल्ली, 12 जुलै 2020
पेट्रोलियम आणि नैसर्गिक वायू आणि पोलाद मंत्री धर्मेंद्र प्रधान यांनी विविध अव्वल जागतिक विद्यापीठांमधील भारतीय विद्यार्थ्यांना भारतात येऊन नाविन्यपूर्ण संशोधन करण्याचे आणि नव्या संधींचा शोध घेण्याचे आवाहन केले आहे. भारतात शेवटच्या घटकापर्यंत ऊर्जा पोहचवण्याबाबत ते काल परदेशातील भारतीय विद्वान, विद्यार्थी आणि मित्र गटाशी संवाद साधत होते. प्रिन्सटन विद्यापीठाच्या लीड इंडिया ग्रुप, थिंक इंडिया परड्यू, डेव्हलप एम्पॉवर आणि सिनर्झाइज इंडिया ग्रुप यांनी मेरीलँड विद्यापीठात ई-बैठक आयोजित केली होती.
भारताच्या उर्जा दृष्टीकोनाबाबत भाष्य करताना प्रधान म्हणाले, “पंतप्रधान नरेंद्र मोदी यांनी भारताच्या उर्जा भविष्यासाठी एका स्पष्ट रुपरेषेची कल्पना केली आहे, जी उर्जा उपलब्धता आणि सर्वांसाठी सुगम्यता, गोरगरीबांना परवडेल असा दर, ऊर्जा वापरात कार्यक्षमता, एक जबाबदार जागतिक नागरिक म्हणून हवामान बदलांचा प्रतिकार करण्यासाठी उर्जा टिकाऊपणा आणि जागतिक अनिश्चितता कमी करण्यासाठी ऊर्जा सुरक्षा या पाच मुख्य घटकांवर आधारित आहे. "
तेल आणि वायू क्षेत्रातील स्वयंपूर्णतेबाबत प्रधान म्हणाले, “पंतप्रधान मोदी यांनी 2022 पर्यंत उर्जा आयातीवरील अवलंबित्व दहा टक्क्यांनी कमी करण्याचे लक्ष्य ठेवले आहे. या संदर्भात देशांतर्गत तेल आणि वायू उत्पादन वाढवण्यासाठी आणि देशाच्या ऊर्जेची गरज भागविण्यासाठी आयातीवरील अवलंबित्व कमी करण्यासाठी सरकारने अनेक धोरणात्मक तसेच प्रशासकीय उपाययोजना केल्या आहेत. ”
त्यांनी भारताच्या ऊर्जा मुत्सद्दीपणाविषयीही सांगितले. ते म्हणाले, “जागतिक उर्जा नकाशावर भारताने आपले अस्तित्व दाखवून दिले आहे. पंतप्रधान मोदी यांच्या नेतृत्वाखाली भारत किफायतशीर आणि रास्त दराच्या ऊर्जेसाठी मागणी करणाऱ्या देशांचे नेतृत्व करत आहे. आपण ओपेक, आयईए, आयईएफ आणि जागतिक उर्जेच्या इतर सर्व प्रमुख चर्चांमध्ये सहभागी होत आहोत. पुरवठा स्रोतांच्या विविधीकरणाच्या धोरणाअंतर्गत भारत अमेरिका, रशिया, सौदी अरेबिया, युएई आणि सर्व प्रमुख उर्जा उत्पादकांबरोबर सहभागी झाला आहे. ”
वायू -आधारित अर्थव्यवस्थेकडे भारताच्या संक्रमणाबद्दल बोलताना ते म्हणाले, “कोविड -19 चे आव्हान असूनही, भारत आशिया खंडातील वायू मागणीतील वाढीच्या प्रमुख चालकांपैकी एक म्हणून उदयाला आला आहे. आज, भारतातील उर्जा मिश्रणात नैसर्गिक वायूचा वाटा सुमारे 6.3% आहे. 2030 पर्यंत नैसर्गिक वायूचा वाटा 15% पर्यंत वाढवण्याचे महत्त्वाकांक्षी उद्दिष्ट आम्ही ठेवले आहे. ”
सध्याच्या महामारी बद्दल प्रधान म्हणाले, "आम्ही कोविड -19 प्रादुर्भावाच्या मधल्या टप्प्यात आहोत ज्याने आपल्या जीवनातील मूलभूत धारणाना आव्हान दिले आहे. याच्या त्वरित आर्थिक परिणामामुळे आपली अर्थव्यवस्था मंदावू शकते मात्र आपल्याला थोडा विराम घेऊन पुनर्विचार करून फेररचना करण्याची संधी यानिमित्ताने उपलब्ध करून दिली आहे. " असेही ते म्हणाले.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
पोलाद मंत्रालय
यास चक्रीवादळामुळे पोलाद उत्पादन किंवा ऑक्सिजन पुरवठ्यात व्यत्यय नाही
यास चक्रीवादळाचा पोलाद निर्मिती आणि ऑक्सिजन उत्पादनावर होणारा संभाव्य परिणाम काय होईल याचं आकलन करण्यासाठी, पोलाद मंत्रालयाने 23 मे रोजी सर्व प्रमुख पोलाद उद्योजकांची, उद्योग आणि अंतर्गत व्यापार संवर्धन विभागासोबत बैठक घेतली. ऊर्जा मंत्रालय आणि संबंधित राज्य सरकारचे प्रतिनिधीही या बैठकीला उपस्थित होते. ओडिशा आणि पश्चिम बंगालमध्ये असलेल्या उत्पादन संयंत्रांवर याचा परिणाम होणार असल्याचे समोर आल्यानंतर वीज पुरवठा खंडीत होऊ नये यासाठी सर्व उपाययोजना करण्यात आल्या. ओडिशाच्या कलिंगनगर आणि अंगुल या संयंत्रांवर अवलंबून असलेली राज्ये 2 ते 4 दिवसांसाठी तात्पुरती टाटाच्या जमशेदपूर प्रकल्पातून बाजूला काढण्याची योजना आखण्यात आली. ओडिशामधील अंगुल, कलिंगनगर आणि राउरकेला येथे असलेल्या कोणत्याही पोलाद संयंत्रात वीज पुरवठ्यात व्यत्यय आला नाही, याची पुष्टी झालेली आहे. ओडिशामध्ये संयंत्र असलेल्या टाटा प्रतिनिधींकडून पुष्टी करण्यात आली आहे की, चक्रीवादळ यासचा टाटा पोलाद संयंत्रावर आणि द्रवरूप वैद्यकीय ऑक्सीजन उत्पादनावर कोणताही परिणाम झालेला नाही.
कलिंगनगर, जमशेदपूर आणि अंगुलमधील सर्व संलग्न ऑक्सिजन संयंत्रांमधून द्रवरूप वैद्यकीय ऑक्सीजन पुरवठा कोणत्याही प्रकारचा व्यत्यय न येता
नेहमीप्रमाणे सुरूच होता.
कलिंगनगरला जाणाऱ्या टँकरमध्ये कपात करण्यात आली आणि तेच टँकर जमशेदपूरकडे वळविण्यात आले. हे आगामी चक्रीवादळासाठीच्या आकस्मिक योजनेनुसार करण्यात आले. दुर्गापूर, बर्नपूर आणि राउरकेला येथील भारतीय पोलाद प्राधिकरणाची संयंत्रही सज्ज ठेवण्यात आली होती. अशाप्रकारची परिस्थिती हाताळण्यासाठीची प्रमाणित कार्य प्रणाली सर्व संबंधित व्यक्तींना पुन्हा अवगत करण्यात आली. पोलाद उत्पादन किंवा ऑक्सिजन पुरवठ्यात कोणताही व्यत्यय आला नाही. त्याचप्रमाणे ओडिशाच्या अंगुल आणि झारसुगुडा येथील जेएसपीएल आणि जेएसडब्ल्यूच्या संयंत्रांना सज्ज ठेवण्यात आले होते आणि यास चक्रीवादला दरम्यान त्यांना कोणत्याही व्यत्ययाचा सामना करावा लागला नाही.
वस्त्रोद्योग मंत्रालय
हातमाग आणि हस्तकला मंडळांची सद्यस्थिती
अखिल भारतीय हस्तकला मंडळ  आणि अखिल भारतीय हातमाग मंडळ  बरखास्त करण्याचा निर्णय, या दोन्ही मंडळांच्या कामांचा सविस्तर आढावा आणि मुल्यांकनानंतर असे आढळले की, देशभरातील विणकरांना या मंडळांमुळे काहीही लाभ मिळत नाही.या मंडळांच्या बैठका क्वचितच कधीतरी होत असत आणि आपल्या कुठल्याही निर्णयात विविध राज्यांमधल्या विणकरांना विश्वासात घेत नसत. या उद्योगांसंदर्भात धोरणनिर्मिती किंवा अंमलबजावणीतही या मंडळांचे काहीही योगदान नव्हते.
त्या उलट, विणकर सेवा केंद्रे आणि राज्य हातमाग विभागांचे काम उत्तम सुरु असून, त्यांच्यात, सरकारची धोरणे आणि योजनांची अंमलबजावणी करण्याबाबत योग्य समन्वय आणि परस्पर संवाद आहे. विणकरांना ऑनलाईन विक्रीबाबत माहिती आणि प्रशिक्षण देणे, यात, सरकारी ई-विपणन व्यवस्था- GeM वरही त्यांच्या उत्पादनांना स्थान मिळवून देणे तसेच चौपाल च्या माध्यमातून हातमाग कामगारांचे प्रश्न सोडवण्यासाठी पुढाकार घेणे इत्यादी कामे विणकर सेवा केंद्रे आणि राज्य हातमाग विभाग करत असतात.
केंद्रीय वस्त्रोद्योग मंत्री स्मृती झुबीन ईराणी यांनी आज राज्यसभेत ही माहिती दिली.
पंतप्रधान कार्यालय
ऑस्ट्रेलियनसुपरचे मुख्य कार्यकारी अधिकारी पॉल श्रोडर आणि पंतप्रधानांची झाली भेट
नवी दिल्ली, 23 मे 2023
पंतप्रधान नरेंद्र मोदी यांनी 23 मे 2023 रोजी ऑस्ट्रेलियातील सिडनी येथे ऑस्ट्रेलियन सुपरचे मुख्य कार्यकारी पॉल श्रोडर यांची भेट घेतली.
परकीय गुंतवणुकीसाठी जगातील सर्वात पसंतीची प्रमुख अर्थव्यवस्था म्हणून भारताची ओळख असल्याचे पंतप्रधानांनी अधोरेखित केले आणि ऑस्ट्रेलियनसुपरला भारतासोबत काम करण्यासाठी आमंत्रित केले.
ऑस्ट्रेलियनसुपर हा एक ऑस्ट्रेलियन निवृत्तीवेतन निधी आहे. त्याचे मुख्यालय मेलबर्नमधील व्हिक्टोरिया येथे आहे.S.Kane/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
युवा व्यवहार आणि क्रीडा मंत्रालय
युथ 20  2023 गटाच्या पहिल्या बैठकीला गुवाहाटी इथे प्रारंभ
नवी दिल्ली, 6 फेब्रुवारी 2023
केंद्रीय युवा व्यवहार आणि क्रीडामंत्री अनुराग सिंह ठाकूर यांच्या अध्यक्षतेखाली 'युवा संवाद' कार्यक्रम होणार असून त्यानंतर श्वेतपत्रिका प्रकाशित होईल.
जी-20 परिषदेच्या निमित्ताने गुवाहाटी इथे आज पहिल्या युथ 20  2023 गटाच्या बैठकीला सुरुवात झाली. तरुणांपर्यंत पोहोचून उद्याच्या उत्तम भविष्यासाठीच्या त्यांच्या कल्पना जाणून घेण्यासाठी युथ 20 मध्ये होणारे विचारमंथन लाभदायी ठरेल अशी आशा, युवा व्यवहार मंत्रालयाच्या सचिव मीता राजीवलोचन यांनी बैठकीपूर्वी माध्यमांना माहिती देताना व्यक्त केली.
या तीन दिवसीय वाय 20 बैठकीच्या पाच संकल्पनांविषयी मीता राजीवलोचन यांनी माहिती दिली. कामाचे भविष्य: उद्योग 4.0, नवोन्मेष आणि 21वे शतक; हवामान बदल आणि आपत्तीकाळातील धोक्यांत घट यादिशेने प्रयत्न करणे , शाश्वततेला जीवनाचा मार्ग बनवणे, शांतता आणि सामंजस्य प्रस्थापित करणे : युद्ध नसलेल्या युगात प्रवेश, एकत्रित भविष्य : लोकशाही आणि प्रशासनातील युवा वर्गाचा सहभाग; आरोग्य, कल्याण आणि क्रीडा: युवकांसाठी अजेंडा या पैलुंवर या बैठकीत भर दिला गेला आहे.
यातील प्रत्येक संकल्पना देशातील विविध भागातील लोकांशी साधर्म्य सांगते आणि या संकल्पनांविषयी प्रत्येक भागाचा स्वतःचा असा दृष्टीकोन आहे आणि म्हणूनच या कार्यक्रमातील चर्चा सर्वदूर पोहोचवण्यामागे हेच कारण आहे, असे त्या म्हणाल्या.
या बैठकीत केंद्रीय युवा व्यवहार आणि क्रीडामंत्री अनुराग सिंह ठाकूर यांच्या अध्यक्षतेखाली 'युवा संवाद' कार्यक्रम होणार असून त्यानंतर विविध संकल्पनांवर श्वेतपत्रिका प्रकाशित होणार आहे, अशी माहिती मीता राजीवलोचन यांनी दिली.
युथ 20 शिखर परिषदेच्या देशभरात होणाऱ्या एकूण 17 बैठकींपैकी ही पहिलीच बैठक असून ऑगस्ट 2023 मध्ये युथ 20 ची सांगता शिखर परिषद होईल.
ट्वीट :N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
कोळसा मंत्रालय
कोळसा मंत्रालयाने खनिज सवलत नियमावली, 1960 मधल्या 68 तरतुदी अपराध श्रेणीतून हटवल्या
व्यवसाय सुलभतेच्या दिशेने आणखी एक पाऊल
नवी दिल्ली, 8 सप्टेंबर 2022
केंद्रीय कोळसा मंत्रालयाने खनिज सवलत नियमावली  मध्ये दंडनीय ठरवल्या जाणाऱ्या काही तरतुदी अपराध या श्रेणीतून बाहेर काढण्याच्या दृष्टीकोनातून सुधारणा केली आहे. खनिज सवलत नियमावली ही सर्वेक्षणाचा परवाना,संभाव्य परवाना आणि खाण पट्टे यासारख्या खनिज उत्खननासाठी सवलत मिळवण्यासाठी केलेले अर्ज आणि ते प्रदान करण्याची प्रक्रिया या गोष्टींचे नियमन करते. खाणींचा विकास आणि त्या कार्यान्वित करण्यासाठी या सवलती आवश्यक आहेत.
व्यावसायिक आणि नागरिकांसाठी अनुपालनांची संख्या कमी करण्यासाठी सरकार अनेक उपक्रम हाती घेत आहे. व्यवसाय सुलभतेसाठीच्या सरकारच्या धोरणाला आणखी चालना देण्यासाठी, सरकारने खनिज सवलत नियमावलीतील 68 तरतुदी अपराध श्रेणीतून हटवल्या आहेत.याशिवाय 10 तरतुदींसाठी दंडही कमी करण्यात आला आहे.
अतिरिक्त किंवा तूट आलेल्या रॉयल्टी समायोजनासाठी प्राधान्याने तरतूद करण्यात आली आहे. याशिवाय सरकारला देय असलेल्या भाडे, रॉयल्टी, शुल्क किंवा इतर रक्कम भरण्यास विलंब झाल्यास त्या दंडा वरच्या व्याजाचा दर 24 टक्क्यांवरून 12 टक्क्यांवर आणला आहे. या तरतुदींमुळे कोळसा खाणकाम क्षेत्राला अत्यंत गरजेच्या असलेल्या सर्व आर्थिक सवलतींचा समावेश होईल अशी अपेक्षा आहे.
N.Chitale /U.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
शिक्षण मंत्रालय
केंद्रीय मनुष्यबळ विकास मंत्र्यांच्या हस्ते 28व्या नवी दिल्ली जागतिक पुस्तक मेळावा 2020चे उद्घाटन
नवी दिल्ली जागतिक पुस्तक मेळावा लवकरच जगातील भव्य पुस्तक मेळावा म्हणून नाव कमावेल- रमेश पोखरीयाल 'निशंक'
नवी दिल्ली जागतिक पुस्तक मेळावा 2020 'गांधी: लेखकांचे लेखक' या संकल्पनेवर आधारित
नवी दिल्ली, 4 जानेवारी 2020
केंद्रीय मनुष्यबळ विकास मंत्री रमेश पोखरीयाल 'निशंक' यांच्या हस्ते 28व्या नवी दिल्ली जागतिक पुस्तक मेळावा 2020चे उद्घाटन आज प्रगती मैदान येथे झाले. प्रथितयश गांधीवादी विचारवंत प्रा. गिरीश्वर मिश्रा, नॅशनल बुक ट्रस्टचे अध्यक्ष गोविंद प्रसाद शर्मा, मनुष्यबळ विकास मंत्रालयाचे सचिव मदन मोहन आणि इतर मान्यवर यावेळी उपस्थित होते.
याप्रसंगी आपले मनोगत व्यक्त करताना 'निशंक' यांनी या पुस्तक मेळाव्याला पुस्तकांच्या महाकुंभची उपमा दिली. पुस्तक सागराच्या मध्यभागी आपण उभे असून हा मेळावा मनुष्यत्वाला शक्ती देणाऱ्या विचारांनी भारून गेलेला आहे. हा मेळावा म्हणजे असे स्थान आहे जेथे लोक एकमेकांना भेटतात आणि नवीन आचारविचार, कल्पना यांची देवाणघेवाण करतात. तसेच युवा पिढीला नवीन विचारांच्या समीप आणतात, असे विचार त्यांनी यावेळी व्यक्त केले.
यंदाची संकल्पना 'गांधी: लेखकांचे लेखक' याबाबत सांगताना ते म्हणाले की, आपण गांधीजींची 150वी जयंती साजरी करत असताना जाणवत आहे की, आपल्याला त्यांची खूप गरज आहे; जग आतंकवादासह अन्य समस्यांना सामोरे जात आहे. आज जग, देश, समाज आणि प्रत्येक व्यक्तीसाठी गांधी आवश्यक आहेत ते त्यांच्या शांतता व अहिंसेबाबतच्या दूरदृष्टी व तत्वज्ञानामुळे.
याप्रसंगी केंद्रीय मंत्री 'निशंक' यांनी प्रकाशकांना पुस्तकांचा प्रचार प्रसार करण्यास पुढाकार घेण्याचे आवाहन केले. नवी दिल्ली जागतिक पुस्तक मेळावा आशिया खंडातील निर्विवादित भव्य पुस्तक मेळावा असल्याबद्दल कौतुक करताना 'निशंक' यांनी लवकरच हा जगातील सर्वात भव्य पुस्तक मेळावा असेल, अशी आशा व्यक्त केली.
S.Nilkanth/D.Rane
(Visitor Counter : 83